เรื่องร้องเรียน: แจ้งเรื่องความสะอาด ในซอยวัดมอญ และทั้ง 2 ข้างทางหน้ามหาวิทยาลัยราชภัฎบ้านสมเด็จ เต็มไปด้วยขี้สุนัข ซึ่งมีเจ้าหน้าที่ของ กทม.ดูแลอยู่ แต่ก็ยังมีคราบ มีความสกปรก และเป็นแหล่งเชื้อโรคที่ทั้งชาวบ้านและนักศึกษาผู้ใช้ทางต้องสัมผัส และต้องคอยเดินหลบกองขี้หมา อยากให้ผู้ที่เกี่ยวข้องดำเนินการเรื่องต้นตอของปัญหา ว่าจะมีวิธีการจัดการได้อย่างไรบ้าง ที่ไม่ใช้ทางสาธารณเป็นที่ถ่ายมูลของสุนัขในบริเวณนี้ ชาวบ้านเดือดร้อนและเห็นใจเจ้าหน้าที่ที่ต้องทำความสะอาด
การดำเนินการของเจ้าหน้าที่: สำนักงานเขตธนบุรี ได้ให้เจ้าหน้าที่ฝ่ายสิ่งแวดล้อมและสุขาภิบาล ลงพื้นที่ตรวจสอบกรณีดังกล่าวแล้ว ขณะตรวจสอบ ไม่พบมูลสุนัขและสุนัขแต่อย่างใด สอบถาม ประชาชนที่พักอาศัยในบริเวณดังกล่าว จากข้อมูลไม่สามารถสรุปได้ว่า เป็นสุนัขที่มีเจ้าของหรือสุนัขจรจัดทั้งนี้ เจ้าหน้าที่จึงได้ขอความร่วมมือประชาชน บริเวณดังกล่าว ให้ปฏิบัติ ตามประกาศสำนักงานเขตธนบุรี เรื่องข้อแนะนำสำหรับประชาชนเพื่อป้องกันเหตุรำคาญจากการเลี้ยงสุนัขและสัตว์เลี้ยงอื่นๆ อย่างไรก็ตามสำนักงานเขตธนบุรีจักยังคงติดตามเฝ้าระวังอย่างต่อเนื่อง ต่อไป
ความเห็นของผู้แจ้ง: ขอบคุณเจ้าหน้าที่ที่ดำเนินการอย่างรวดเร็วค่ะ ขอเป็นกำลังใจให้เจ้าหน้าที่ทุกท่านที่บริการประชาชนด้วยใจ🙏🙏
พื้นที่: แขวงหิรัญรูจี เขตธนบุรี กรุงเทพมหานคร